
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 4  
                                                             din 31 ianuarie 2024
privind transmiterea unui drept de concesiune

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 604/09.01.2024 şi la Consiliul Local Sighișoara cu nr. 2.659/19.01.2024, de referatul de aprobare, înregistrat cu nr. 606/09.01.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 37.907/17.11.2023, prin care doamna Dilo Irina solicită transmiterea dreptului de concesiune, cu referire la contractul de concesiune nr. 190/5337/1998, pe numele său și al soțului acesteia, Dilo Albert, în baza contractului de vânzare - cumpărare încheiat în anul 2021, între dânșii și doamna Kovacs (Ulkei) Elisabeta, mama solicitantei, în calitate de concesionară, care a înstrăinat construcția edificată pe terenul concesionat și care și-a exprimat în acest sens acordul pe cererea amintită;

Având în vedere contractul de concesiune nr. 190/5337/15.07.1998, modificat și completat prin actul adițional nr. 1/12.12.2007, încheiat între Municipiul Sighișoara, în calitate de concedent și Ulkei Elisabeta, în calitate de concesionar, având ca obiect terenul, în suprafață de 266 mp., destinat construirii unei locuințe, situat în municipiul Sighișoara, str. Parângului, nr. 115, lotul nr. 12 din planul de situație, înscris în C.F. nr. 59050, C.F. vechi nr. 6084, sub nr. top. 4811/1;

Având în vedere faptul că doamna Kovacs Elisabeta este una și aceeași persoană cu Ulkei Elisabeta, concesionara din contractul de concesiune nr. 190/5337/1998;

Având în vedere extrasul de Carte Funciară nr. 59050 Sighișoara (nr. CF vechi: 6084), în care, sub nr. top. 4811/1, este înscrisă o suprafață de 9.263 mp., și sub nr. top. 4812/2 este o suprafață de 8.297 mp., ca aparținând Municipiului Sighișoara;

Având în vedere că în contabilitatea Municipiului Sighișoara, suprafața de teren de 266 mp., care face obiectul contractului de concesiune, este evidențiată sub nr. de inventar 5.042, ca aparținând domeniului privat;

Având în vedere faptul că imobilul – construcție edificat pe suprafața de teren concesionată și care face obiectul contractului de vânzare - cumpărare antemenționat, nu se află evidențiat în Cartea Funciară;

Având în vedere vechimea contractului de concesiune nr. 190/5337/15.07.1998, cu modificările și completările ulterioare, precum și schimbările legislative cu privire la concesiunea bunurilor intervenite de la data încheierii acestuia și până în prezent;

Având în vedere recomandările făcute cu privire la contractele de concesiune prin scrisoarea cu nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Având în vedere valoarea superioară a sumei redevenței calculată potrivit prevederilor art. 13 alin. (1) și art. 17 din Legea nr. 50/1991, față de cea la care s-a ajuns în prezent, ca urmare a aplicării prevederilor contractuale asupra valorii inițiale a redevenței stabilite prin contractul de concesiune nr. 190/5337/15.07.1998, cu modificările și completările ulterioare, respectiv de 2,80 lei/mp./an față de 1,3396 lei/mp./an;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;
Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere prevederile Legii nr. 227/2015 privind Codul fiscal, cu modificările şi completările ulterioare și ale Legii nr. 207/2015 privind Codul de procedură fiscală, cu modificările și completările ulterioare;

Având în vedere că prin această transmitere a dreptului de concesiune nu sunt afectate planurile de sistematizare, că terenul nu face obiectul Legii nr. 10/2001, republicată, cu modificările și completările ulterioare sau al Legii nr. 18/1991, republicată, cu modificările și completările ulterioare și se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 605/09.01.2024, prin care se propune transmiterea unui drept de concesiune;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

       H O T Ă R Ă Ş T E:

Art. 1. Se aprobă transmiterea către Dilo Irina și soțul Dilo Albert a dreptului de concesiune asupra terenului - lotul nr. 12 din planul de situație, în suprafață de 266 mp. din terenul înscris în C.F. nr. 59050 Sighișoara (nr. C.F. vechi: 6084), sub nr. top. 4811/1, având categoria de folosință curți - construcții, teren situat în municipiul Sighișoara, str. Parângului, nr. 115, jud. Mureș.

(2) Redevența va fi de 2,80 lei/mp./an, adică de 744,80 lei/an, plătibilă în două rate semestriale egale, cu termen scadent la data de 31 martie, respectiv la data de 30 septembrie a fiecărui an și se va indexa anual cu indicele de inflaţie.

(3) Durata concesiunii va fi de 49 (patruzeci și nouă) ani.

(4) În termen de 90 de zile de la semnarea contractului, concesionarii au obligația depunerii, cu titlu de garanție, a unei sume reprezentând echivalentul prețului redevenței pentru 1 an de contract, adică 744,80 lei, în caz de necesitate, din aceasta vor fi prelevate penalități și alte sume datorate concedentului de către concesionari.

(5) Modelul - cadru al contractul de concesiune este cel prevăzut în anexa nr. 1 la prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

           Tűrk Michaela                     

                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  1 ex. Direcţia Arhitect Șef;

  4 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.
14 ex.  
B.A.

